Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторот Никола Димитровски со службена легитимација број 28-0003, изврши редовен инспекциски надзор над субјектот ЈУ Меѓуопштински центар за социјална работа Прилеп со седиште на ул.,,Стеван Апостолоски,, број 17 ,Прилеп, застапуван од ВД Директорот Тање Тренкоска Алексоска, со Записник број ИП1 16-208 од 17.06.2024 година, ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Тање Тренкоска Алексоска, ВД Директор на ЈУ Меѓуопштински центар за социјална работа Прилеп, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во определените рокови:

1. Центарот, во предметот на детето Н.Н со решение бр. 0804-58 од 26.02.2024 година, во постапката за остварување на правото да обезбеди од родителот-носител на правото решение од работодавачот за користење на правото на скратено работно време, согласно член 56 од Законот за социјалната заштита, член 1, член 4 став 1 алинеја 3 и став 3 од Правилникот за начинот на остварување на правото на надоместок на плата за скратено работно време, образецот на барањето и документацијата за остварување на правото (Службен весник на Република Северна Македонија,, број 109/2019).

**Рокот за извршување на изречената инспекциска мерка изнесува 30 дена од денот на приемот на решението.**

2. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

3. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторот Никола Димитровски со службена легитимација 28-0003, изврши редовен инспекциски надзор на ден 14.06.2024 година во ЈУ Меѓуопштински центар за социјална работа Прилеп, со седиште во Прилеп ул.,,Стеван Апостолоски,, број 17 Прилеп, застапуван од ВД Директорот Тање Тренкоска Алексоска и состави Записник број ИП1 16-208 од 17.06.2024 година, во кој се констатирани недостатоци и неправилности во постапката за остварување на правото на надоместок на плата за скратено работно време поради нега на дете со попреченост и најтешки облици на хронични заболувања.

  За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението, согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број ИП1 16-208 од 26.06.2024 година

**Виш инспектор за социјална заштита:**

Никола Димитровски